กฎ กกฎ ก.พ.อ.การได้รับเงินประจำตำแหน่งของข้าราชการพลเรือนในสถาบันอุดมศึกษาพ.ศ. ๒๕๕๖ อาศัยอำนาจตามความในมาตรา ๑๔ (๔)แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗ และมาตรา ๑๖วรรคสอง แห่งพระราชบัญญัติระเบียบข้าราชการพลเรือนในสถาบันอุดมศึกษา (ฉบับที่ ๒)พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ก.พ.อ.โดยความเห็นชอบของคณะรัฐมนตรี จึงออกกฎ ก.พ.อ. ไว้ ดังต่อไปนี้ข้อ ๑[๑] กฎ ก.พ.อ.นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ข้าราชการพลเรือนในสถาบันอุดมศึกษาอาจได้รับเงินประจำตำแหน่งตามบัญชีอัตราเงินประจำตำแหน่งของข้าราชการพลเรือนในสถาบันอุดมศึกษาท้ายกฎก.พ.อ. นี้ข้อ ๓ให้นำหลักเกณฑ์และวิธีการการจ่ายเงินประจำตำแหน่งตามพระราชกฤษฎีกาว่าด้วยหลักเกณฑ์และวิธีการการจ่ายเงินประจำตำแหน่งของข้าราชการและผู้ดำรงตำแหน่งผู้บริหารซึ่งไม่เป็นข้าราชการพ.ศ. ๒๕๓๙ มาใช้บังคับกับการจ่ายเงินประจำตำแหน่งตามกฎ ก.พ.อ. นี้โดยอนุโลมข้อ ๔ข้าราชการพลเรือนในสถาบันอุดมศึกษาตำแหน่งวิชาการที่จะได้รับเงินประจำตำแหน่งได้แก่(๑) ศาสตราจารย์(๒) รองศาสตราจารย์(๓) ผู้ช่วยศาสตราจารย์(๔) ตำแหน่งอื่นตามที่ ก.พ.อ. กำหนดโดยความเห็นชอบของคณะรัฐมนตรีการได้รับเงินประจำตำแหน่งของผู้ดำรงตำแหน่งวิชาการตามวรรคหนึ่งผู้ใดได้รับในอัตราใดให้เป็นไปตามหลักเกณฑ์ วิธีการและเงื่อนไขที่ ก.พ.อ. ประกาศกำหนดข้อ ๕ข้าราชการพลเรือนในสถาบันอุดมศึกษาตำแหน่งประเภทผู้บริหารที่จะได้รับเงินประจำตำแหน่งได้แก่(๑) อธิการบดี(๒) รองอธิการบดี(๓) คณบดี(๔) หัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ(๕) ผู้ช่วยอธิการบดี(๖)รองคณบดีหรือรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ(๗) ผู้อำนวยการสำนักงานอธิการบดี ผู้อำนวยการสำนักงานวิทยาเขตผู้อำนวยการกอง หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่ากองตามที่ก.พ.อ. กำหนด(๘) ตำแหน่งอื่นตามที่ ก.พ.อ. กำหนดโดยความเห็นชอบของคณะรัฐมนตรีการได้รับเงินประจำตำแหน่งของผู้ดำรงตำแหน่งประเภทผู้บริหารตาม (๗)และ (๘) ผู้ใดได้รับในอัตราใด ให้เป็นไปตามหลักเกณฑ์ วิธีการและเงื่อนไขที่ ก.พ.อ.ประกาศกำหนดข้อ ๖ข้าราชการพลเรือนในสถาบันอุดมศึกษาตำแหน่งประเภทวิชาชีพเฉพาะ (วช.)ที่จะได้รับเงินประจำตำแหน่งต้องดำรงตำแหน่งตั้งแต่ระดับชำนาญการขึ้นไป ทั้งนี้ การได้รับเงินประจำตำแหน่งให้เป็นไปตามหลักเกณฑ์วิธีการและเงื่อนไขที่ ก.พ.อ. ประกาศกำหนดตำแหน่งประเภทวิชาชีพเฉพาะตามวรรคหนึ่ง ได้แก่(๑) วิชาชีพเฉพาะกายภาพบำบัด(๒) วิชาชีพเฉพาะการทันตแพทย์(๓) วิชาชีพเฉพาะการผลิตไอโซโทป(๔) วิชาชีพเฉพาะการพยาบาล(๕) วิชาชีพเฉพาะการแพทย์(๖) วิชาชีพเฉพาะการสัตวแพทย์(๗) วิชาชีพเฉพาะกิจกรรมบำบัด(๘) วิชาชีพเฉพาะกีฏวิทยารังสี(๙) วิชาชีพเฉพาะชีววิทยารังสี(๑๐) วิชาชีพเฉพาะเทคนิคการแพทย์(๑๑) วิชาชีพเฉพาะนิวเคลียร์เคมี(๑๒) วิชาชีพเฉพาะนิวเคลียร์ฟิสิกส์(๑๓) วิชาชีพเฉพาะฟิสิกส์รังสี(๑๔) วิชาชีพเฉพาะเภสัชกรรม(๑๕) วิชาชีพเฉพาะรังสีการแพทย์(๑๖) วิชาชีพเฉพาะวิทยาการคอมพิวเตอร์(๑๗) วิชาชีพเฉพาะวิศวกรรมการเกษตร(๑๘) วิชาชีพเฉพาะวิศวกรรมเคมี(๑๙) วิชาชีพเฉพาะวิศวกรรมเครื่องกล(๒๐) วิชาชีพเฉพาะวิศวกรรมชลประทาน(๒๑) วิชาชีพเฉพาะวิศวกรรมนิวเคลียร์(๒๒) วิชาชีพเฉพาะวิศวกรรมปิโตรเลียม(๒๓) วิชาชีพเฉพาะวิศวกรรมไฟฟ้า(๒๔) วิชาชีพเฉพาะวิศวกรรมไฟฟ้าสื่อสาร(๒๕) วิชาชีพเฉพาะวิศวกรรมโยธา(๒๖) วิชาชีพเฉพาะวิศวกรรมโลหการ(๒๗) วิชาชีพเฉพาะวิศวกรรมเหมืองแร่(๒๘) วิชาชีพเฉพาะเวชศาสตร์การสื่อความหมาย(๒๙) วิชาชีพเฉพาะสถาปัตยกรรม(๓๐)[๒]วิชาชีพเฉพาะจิตวิทยาคลินิกข้อ ๗ ข้าราชการพลเรือนในสถาบันอุดมศึกษาตำแหน่งประเภทเชี่ยวชาญเฉพาะ(ชช.) ที่จะได้รับเงินประจำตำแหน่งต้องดำรงตำแหน่งตั้งแต่ระดับเชี่ยวชาญขึ้นไปตำแหน่งประเภทเชี่ยวชาญเฉพาะตามวรรคหนึ่ง ได้แก่(๑) ด้านกิจการนักศึกษา(๒) ด้านจิตวิทยา(๓) ด้านช่างภาพการแพทย์(๔) ด้านนิติการ(๕) ด้านแนะแนวการศึกษาและอาชีพ(๖) ด้านบรรณารักษ์(๗) ด้านบริหารงานบุคคล(๘) ด้านบริหารทั่วไป(๙) ด้านประชาสัมพันธ์(๑๐) ด้านวิเคราะห์นโยบายและแผน(๑๑) ด้านวิจัย(๑๒) ด้านวิชาการเกษตร(๑๓) ด้านวิชาการเงินและบัญชี(๑๔) ด้านวิชาการช่างทันตกรรม(๑๕) ด้านวิชาการช่างศิลป์(๑๖) ด้านวิชาการตรวจสอบภายใน(๑๗) ด้านวิชาการบัญชี(๑๘) ด้านวิชาการประมง(๑๙) ด้านวิชาการพัสดุ(๒๐) ด้านวิชาการโภชนาการ(๒๑) ด้านวิชาการรังสีเทคนิค(๒๒) ด้านวิชาการวิทยาศาสตร์การแพทย์(๒๓) ด้านวิชาการเวชสถิติ(๒๔) ด้านวิชาการศึกษา(๒๕) ด้านวิชาการสถิติ(๒๖) ด้านวิชาการสัตวบาล(๒๗) ด้านวิชาการโสตทัศนศึกษา(๒๘) ด้านวิชาการอาชีวบำบัด(๒๙) ด้านวิทยาศาสตร์(๓๐) ด้านวิเทศสัมพันธ์(๓๑) ด้านวิศวกรรม(๓๒) ด้านสังคมสงเคราะห์(๓๓) ด้านสุขศึกษา(๓๔) ด้านเอกสารสนเทศข้อ ๘ข้าราชการพลเรือนในสถาบันอุดมศึกษาผู้ได้รับแต่งตั้งให้ดำรงตำแหน่งตามข้อ ๔ข้อ ๕ ข้อ ๖ และข้อ ๗ ตำแหน่งใด ระดับใด และปฏิบัติหน้าที่หลักของตำแหน่งดังกล่าวให้ได้รับเงินประจำตำแหน่งในอัตราสำหรับตำแหน่งนั้นข้อ ๙ผู้ได้รับแต่งตั้งให้รักษาราชการแทนหรือรักษาการในตำแหน่งประเภทผู้บริหารที่มีวาระการดำรงตำแหน่งตามข้อ๕ (๑) (๒) (๓) (๔) (๕) และ (๖) ในกรณีที่เป็นตำแหน่งว่างและปฏิบัติหน้าที่หลักของตำแหน่งดังกล่าวให้ได้รับเงินประจำตำแหน่งตามบัญชีอัตราเงินประจำตำแหน่งท้ายกฎ ก.พ.อ. นี้ในอัตราที่กำหนดไว้สำหรับตำแหน่งนั้นนับแต่วันที่เข้าปฏิบัติหน้าที่ในตำแหน่งที่ได้รับแต่งตั้งให้รักษาราชการแทนหรือรักษาการในตำแหน่งแล้วแต่กรณี เป็นต้นไป จนถึงวันที่พ้นจากการปฏิบัติหน้าที่ดังกล่าว แต่ทั้งนี้ต้องไม่เกินหกเดือนข้อ ๑๐ข้าราชการพลเรือนในสถาบันอุดมศึกษาซึ่งได้รับแต่งตั้งให้ดำรงตำแหน่งที่ได้รับเงินประจำตำแหน่งและปฏิบัติหน้าที่หลักของตำแหน่งนั้นไม่เต็มเดือนในเดือนใดให้ได้รับเงินประจำตำแหน่งสำหรับเดือนนั้นตามส่วนจำนวนวันที่ได้ดำรงตำแหน่งและปฏิบัติหน้าที่หลักของตำแหน่งดังกล่าวข้อ ๑๑ให้ข้าราชการพลเรือนในสถาบันอุดมศึกษาซึ่งเคยดำรงตำแหน่งอาจารย์ ๓และได้รับแต่งตั้งให้ดำรงตำแหน่งอาจารย์หรือผู้ช่วยศาสตราจารย์ในสถาบันอุดมศึกษาแล้วแต่กรณี ให้ได้รับเงินประจำตำแหน่งในอัตรา ดังต่อไปนี้(๑) ตำแหน่งอาจารย์ ๓ ระดับ ๙ซึ่งได้รับแต่งตั้งให้ดำรงตำแหน่งผู้ช่วยศาสตราจารย์ ให้ได้รับในอัตรา ๙,๙๐๐ บาท(๒) ตำแหน่งอาจารย์ ๓ ระดับ ๙ ซึ่งได้รับแต่งตั้งให้ดำรงตำแหน่งอาจารย์ให้ได้รับในอัตรา ๙,๙๐๐ บาท(๓) ตำแหน่งอาจารย์ ๓ ระดับ ๘ซึ่งได้รับแต่งตั้งให้ดำรงตำแหน่งอาจารย์ ให้ได้รับในอัตรา ๕,๖๐๐ บาทข้อ ๑๒ให้ข้าราชการพลเรือนในสถาบันอุดมศึกษาซึ่งเคยดำรงตำแหน่งครูและได้รับแต่งตั้งให้ดำรงตำแหน่งอาจารย์หรือผู้ช่วยศาสตราจารย์ในสถาบันอุดมศึกษาแล้วแต่กรณี ให้ได้รับเงินประจำตำแหน่งในอัตรา ดังต่อไปนี้(๑) ตำแหน่งครูและรับเงินเดือนอันดับ คศ. ๔ซึ่งได้รับแต่งตั้งให้ดำรงตำแหน่งอาจารย์หรือผู้ช่วยศาสตราจารย์ ให้ได้รับในอัตรา๙,๙๐๐ บาท(๒) ตำแหน่งครูและรับเงินเดือนอันดับ คศ. ๓ซึ่งได้รับแต่งตั้งให้ดำรงตำแหน่งอาจารย์ ให้ได้รับในอัตรา ๕,๖๐๐ บาท(๓) ตำแหน่งครูและรับเงินเดือนอันดับ คศ. ๒ซึ่งได้รับแต่งตั้งให้ดำรงตำแหน่งอาจารย์ ให้ได้รับในอัตรา ๓,๕๐๐ บาทข้อ ๑๓ให้ข้าราชการพลเรือนในสถาบันอุดมศึกษาซึ่งเคยดำรงตำแหน่งพยาบาลวิชาชีพซึ่งทำหน้าที่สอนและได้รับแต่งตั้งให้ดำรงตำแหน่งอาจารย์หรือผู้ช่วยศาสตราจารย์ในสถาบันอุดมศึกษาแล้วแต่กรณี ให้ได้รับเงินประจำตำแหน่งในอัตรา ดังต่อไปนี้(๑) ตำแหน่งพยาบาลวิชาชีพ ระดับ ๙ซึ่งได้รับแต่งตั้งให้ดำรงตำแหน่งอาจารย์หรือผู้ช่วยศาสตราจารย์ ให้ได้รับในอัตรา๙,๙๐๐ บาท(๒) ตำแหน่งพยาบาลวิชาชีพ ระดับ ๘ซึ่งได้รับแต่งตั้งให้ดำรงตำแหน่งอาจารย์ ให้ได้รับในอัตรา ๕,๖๐๐ บาท(๓) ตำแหน่งพยาบาลวิชาชีพ ระดับ ๗ซึ่งได้รับแต่งตั้งให้ดำรงตำแหน่งอาจารย์ ให้ได้รับในอัตรา ๓,๕๐๐ บาทข้อ ๑๔ให้ข้าราชการพลเรือนในสถาบันอุดมศึกษาตามข้อ ๑๑ ข้อ ๑๒ และข้อ ๑๓ได้รับเงินประจำตำแหน่งนับแต่วันที่ได้รับแต่งตั้งข้อ ๑๕ให้ข้าราชการพลเรือนในสถาบันอุดมศึกษาซึ่งได้รับแต่งตั้งให้ดำรงตำแหน่งประเภทวิชาชีพเฉพาะหรือเชี่ยวชาญเฉพาะ(วช. หรือ ชช.) มีสิทธิได้รับเงินประจำตำแหน่งตามกฎ ก.พ.อ. นี้โดยให้ได้รับเงินประจำตำแหน่งในอัตราดังกล่าวนับแต่วันที่ได้รับแต่งตั้งแต่ทั้งนี้ ไม่ก่อนวันที่ ๒๑ กันยายน พ.ศ. ๒๕๕๓ให้ไว้ณ วันที่ ๘ มกราคม พ.ศ. ๒๕๕๖พงศ์เทพ เทพกาญจนารัฐมนตรีว่าการกระทรวงศึกษาธิการประธานก.พ.อ.บัญชีอัตราเงินประจำตำแหน่งของข้าราชการพลเรือนในสถาบันอุดมศึกษา ตำแหน่งวิชาการตำแหน่งอัตรา (บาท/เดือน)ศาสตราจารย์๑๕,๖๐๐๑๓,๐๐๐รองศาสตราจารย์๙,๙๐๐๕,๖๐๐ผู้ช่วยศาสตราจารย์๕,๖๐๐๓,๕๐๐ตำแหน่งประเภทผู้บริหารอธิการบดี๑๕,๐๐๐รองอธิการบดี คณบดี หัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ๑๐,๐๐๐ผู้ช่วยอธิการบดี รองคณบดีหรือรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ๕,๖๐๐ผู้อำนวยการสำนักงานอธิการบดี ผู้อำนวยการสำนักงานวิทยาเขต หรือตำแหน่งอื่นตามที่ก.พ.อ. กำหนด๑๐,๐๐๐๕,๖๐๐ผู้อำนวยการกองหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่ากองตามที่ ก.พ.อ. กำหนด๕,๖๐๐๒ตำแหน่งประเภทวิชาชีพเฉพาะหรือเชี่ยวชาญเฉพาะ(วช. หรือ ชช.)ระดับอัตรา (บาท/เดือน)เชี่ยวชาญพิเศษ๑๓,๐๐๐เชี่ยวชาญ๙,๙๐๐ชำนาญการพิเศษ๕,๖๐๐ชำนาญการ๓,๕๐๐หมายเหตุ:- เหตุผลในการประกาศใช้กฎ ก.พ.อ. ฉบับนี้ คือ โดยที่มาตรา ๑๖ วรรคสองแห่งพระราชบัญญัติระเบียบข้าราชการพลเรือนในสถาบันอุดมศึกษา (ฉบับที่ ๒) พ.ศ. ๒๕๕๑กำหนดให้การได้รับเงินประจำตำแหน่งของข้าราชการพลเรือนในสถาบันอุดมศึกษาตำแหน่งใดให้ได้รับเงินประจำตำแหน่งในอัตราใด ให้เป็นไปตามหลักเกณฑ์ วิธีการและเงื่อนไขที่ก.พ.อ. กำหนด โดยความเห็นชอบของคณะรัฐมนตรีซึ่งเป็นการกำหนดการได้รับเงินประจำตำแหน่งของข้าราชการพลเรือนในสถาบันอุดมศึกษาในระหว่างที่ไม่ได้ดำเนินการแก้ไขพระราชบัญญัติเงินเดือนและเงินประจำตำแหน่งพ.ศ. ๒๕๓๘ โดยเทียบเคียงกับเงินประจำตำแหน่งของข้าราชการพลเรือนสามัญ จึงจำเป็นต้องออกกฎ ก.พ.อ. นี้กฎ ก.พ.อ.การได้รับเงินประจำตำแหน่งของข้าราชการพลเรือนในสถาบันอุดมศึกษา (ฉบับที่ ๒) พ.ศ. ๒๕๕๖[๓]หมายเหตุ:- เหตุผลในการประกาศใช้กฎ ก.พ.อ. ฉบับนี้ คือ โดยที่ ก.พ.อ. ได้กำหนดให้มีสายงานจิตวิทยาคลินิกเพิ่มขึ้นและกำหนดให้ผู้ดำรงตำแหน่งสายงานจิตวิทยาคลินิกซึ่งเป็นตำแหน่งประเภทวิชาชีพเฉพาะมีสิทธิได้รับเงินประจำตำแหน่งตั้งแต่ระดับชำนาญการขึ้นไปสมควรแก้ไขเพิ่มเติมกฎ ก.พ.อ. การได้รับเงินประจำตำแหน่งของข้าราชการพลเรือนในสถาบันอุดมศึกษาพ.ศ. ๒๕๕๖ เพื่อเพิ่มเติมให้ตำแหน่งประเภทวิชาชีพเฉพาะจิตวิทยาคลินิกเป็นตำแหน่งประเภทวิชาชีพเฉพาะที่จะได้รับเงินประจำตำแหน่งจึงจำเป็นต้องออกกฎ ก.พ.อ. นี้ปณตภร/ผู้จัดทำ๒๗ กุมภาพันธ์๒๕๕๗[๑] ราชกิจจานุเบกษาเล่ม ๑๓๐/ตอนที่ ๙ ก/หน้า ๖/๓๑ มกราคม ๒๕๕๖[๒] ข้อ ๖ วรรคสอง(๓๐) เพิ่มโดยกฎ ก.พ.อ. การได้รับเงินประจำตำแหน่งของข้าราชการพลเรือนในสถาบันอุดมศึกษา(ฉบับที่ ๒) พ.ศ. ๒๕๕๖[๓] ราชกิจจานุเบกษา/เล่ม๑๓๑/ตอนที่ ๖ ก/หน้า ๙/๘ มกราคม ๒๕๕๗